Lamrion/hu

A Gyűlölet Erdeje, más néven Lamrion egy helység az Etrandi királyságon belül, 🇭🇺 közelében. A pletykák szerint élőholtak menedékhelye, kik naplemente után vadásznak az élőkre. Bár senki sem tudta bebizonyítani, hogy ez a pletyka bármi több lenne egyszerű babonánál - más szavakkal élve, senki sem jött vissza élve Lamrionból.

Történelem
Még azt sem lehet bizonyítani, hogy a Gyűlölet Erdeje valóban létezik-e, de legendák szerint a misztikus erdő magánál az Etrandi királyságnál is öregebb - állítólag Lamrion eredetileg egy ősi gyíkember temető volt. Nem csak temető, hanem egy egész hatalmas templomkomplexus, kriptákkal és egy hatalmas kerttel a sírhelyeknek. Mikor az emberiség nagyon terjeszkedős kedvében volt, rábukkantak ezen ősi temetőre, és a kiszámítható történt meg: raboltak, dézsmáltak, romboltak, vandalizáltak. A legenda szerint egy ilyen szent helység megszentségtelenítése annyira feldühítette az eltemetettek lelkeit, hogy elkezdték kísérteni a helyet, elijesztve vagy meggyilkolva az összes olyan embert, aki valaha újra ide merészkedett.

Még a legenda eredeteit sem tudjuk biztosan igazolni, csak annyit tudunk hogy hosszú idők óta, Talon lakosai rettegtek a falutól északkeletre található erdőtől. A legenda továbbfejlődött és mutálódott miután az élőholtakat kiűzte a királyság - az emberiség hírtelen tömegesen tudomást vett az élőholtak, nekromanták, vámpírok és vér-lények létezéséről, amely azt eredményezte, hogy Lamrion legendája átíródott: a régi babonákat leváltó új babonákban Lamrion már nem a bosszúra szomjas gyíkember szellemek hazája, hanem helyette nekromanták, vámpírok, vér-lények és egyéb élőholtak menedékhelye, kik éjszaka a halandókra vadásznak, nappal pedig visszahúzódnak a sötét erdő rejtett zugjaiba.

104 óta az emberek szinte állandóan az erdő irányából jövő vérfarkas támadásokról számoltak be, sokan azt állították hogy vérfarkasokat láttak az erdő közelében járkálni, hogy emberek eltűntek az erdőben és soha nem tértek vissza, de eddig senki sem jött ki élve az erdőből hogy elmesélje azt, hogy valójában mi rejtőzhet a Gyűlölet Erdejében.

Megjelenések
Eredetileg Lamrion és a Gyűlölet Erdeje két különböző hely volt, az utóbbi még a kánon része se volt, egészen 2018 Április 2-áig, mikor Tóth Zsolt úgy döntött, hogy a két helyet összeforrasztja, és kánonná teszi.

Az FRPG
Eredetileg az FRPG-ben Lamrion egy titkos menedékhely volt vérfarkasok számára, de a terület sohasem lett kidolgozva, így az FRPG-ben nincs róla semmi információ, leszámítva a 🇭🇺hoz való kapcsolatát.

A 2012-es játék
A 2012-es játékban a Gyűlölet erdeje nappal egy teljes normális erdő volt, éjszaka viszont tele volt vérfarkasokkal, farkasokkal és slejmekkel - mindegyikük a játékosra vadászott. Az erdő egy fontos helyszín volt a cselekmény szempontjából, hisz a játékos karakterének cselekményben való résztvétele azzal kezdődik, hogy Talon földesura azzal bízza meg, hogy egy elhagyatott és elátkozottnak hitt kunyhót vizsgáljon meg, ahol a játékos karaktere találkozik Ignáciusszal. Ezek után a játékos karakter és a csapattársai megvizsgálják a helyi vámpír villáját, és legyőzik őt. Ezután a játékos jutalmul megkapja a villát, ami restaurációra kerül, s az erdőből is eltünnek a szörnyek éjszaka. A villa leírása kísértetiesen hasonlít a Tarjeng kastély leírására.

Mikor a játékos nappal látogatja meg az erdőt - azaz, mikor teljesen biztonságos, és nincsenek szörnyek - a játék által lejátszott zene valójában a "Suidoken"-béli "Rock Rockland" zeneszám remixe, melynek a neve a játékfájlokban "Tren.mp3".

s_XAYdevDCY